Anna Remková

Prof. MUDr. Anna Remková, DrSc. (* 29. marec 1954, Bratislava) je slovenská lekárka a vysokoškolská pedagogička.Who is Who v Slovenskej republike: dodatkové dielo : životopisná encyklopédia obsahujúca .. 3. vyd. Zug: Who is Who, Verlag für Personenenzyklopädien, 2006. Hübners Who is who. ISBN 3729000578

 Životopis 
Po maturite na SVŠ v roku 1972 študovala všeobecné lekárstvo na Lekárskej fakulte Univerzity Komenského v Bratislave, ktoré ukončila v roku 1978 s vyznamenaním. Hneď po promócii nastúpila ako samostatne pracujúca lekárka na Kliniku hematológie a transfuziológie Fakultnej nemocnice v Bratislave pod vedením profesora Mikuláša Hrubišku. Odtiaľ v roku 1980 prešla ako sekundárna lekárka na I. internú kliniku Lekárskej fakulty Univerzity Komenského (LF UK) a Fakultnej nemocnice (FN) v Bratislave pod vedením profesora Mikuláša Ondrejičku. V rokoch 19842008 tu pôsobila ako lekár – vysokoškolský (VŠ) učiteľ. V roku 1981 a 1985 získala špecializáciu z vnútorného lekárstva 1. a 2. stupňa, v roku 1999 z hematológie.

V roku 2000 sa stala univerzitnou profesorkou v odbore vnútorné lekárstvo na LF UK a v roku 2001 doktorkou lekárskych vied (DrSc.) na Slovenskej akadémii vied. V rokoch 19952002 bola zástupkyňou prednostu profesora Ivana Ďuriša, v rokoch 20032007 prednostkou I. internej kliniky LF UK a FN v Bratislave.KOSTKA, Vladimír, MOROVICSOVÁ, Eva. K 160. výročiu založenia Univerzitnej nemocnice v Bratislave. Monitor medicíny SLS 1-2/2025, 31-34. V klinickej činnosti sa popri všeobecnej problematike vnútorných chorôb zamerala hlavne na poruchy hemostázy, trombofilné stavy a trombembolizmus. Na LF UK bola členkou akademického senátu, gestorkou pre výučbu internej medicíny a rodinného lekárstva, predsedníčkou komisie pre štátne skúšky z vnútorného lekárstva, odbornou garantkou a predsedníčkou odborovej komisie pre doktorandské štúdium vo vednom odbore vnútorné choroby, odbornou garantkou pre špecializačné štúdium v odbore vnútorné choroby a odbornou garantkou habilitačných a inauguračných konaní vo vednom odbore vnútorné choroby. V rokoch 1993 a 1995 prednášala vnútorné lekárstvo v rámci medzinárodného projektu Tempus, na Univerzite v Neapole. V rokoch 19971999 bola hlavnou investigátorkou medzinárodnej multicentrickej klinickej štúdie MEDENOX a zúčastnila sa aj ďalších medzinárodných klinických štúdií pri výskume nových antitrombotík. Ako expertka v oblasti prevencie a liečby trombembolizmu spolupracovala na viacerých medzinárodných programoch (Help medical, Investigators against thrombo-embolism, European task force for sharing expertise in thrombosis, World thrombosis day).

V rokoch 20082009 pracovala vo Vojenskej nemocnici v Bratislave ako primárka interného oddelenia a zároveň pôsobila externe ako VŠ profesor na Katedre vnútorného lekárstva Fakulty zdravotníckych špecializačných štúdií Slovenskej zdravotníckej univerzity (SZU) v Bratislave.

V rokoch 20102015 bola vedúcou Centra hemostázy a trombózy, HEMO MEDIKA Bratislava s.r.o., jeho odbornou garantkou pre vnútorné lekárstvo a hematológiu, zakladateľkou a spolumajiteľkou.

V rokoch 20152020 pracovala na I. internej klinike SZU a Univerzitnej nemocnice v Bratislave ako lekár – špecialista a zároveň ako VŠ profesor v odbore vnútorné lekárstvo na Lekárskej fakulte SZU. V rokoch 20152019 vykonávala funkciu dekanky Lekárskej fakulty SZU. Na LF SZU bola predsedníčkou komisie pre štátne skúšky z vnútorného lekárstva v slovenskom a anglickom jazyku, odbornou garantkou pre doktorandské štúdium a pre habilitačné a inauguračné konania v odbore vnútorné choroby.

Je členkou Slovenskej lekárskej spoločnosti, internistickej spoločnosti (čestný člen) European Federation of Internal Medicine, hematologickej a transfuziologickej spoločnosti, angiologickej spoločnosti (čestný člen), kardiologickej spoločnosti European Society of Cardiology, farmaceutickej spoločnosti (čestný člen) a International Society of Thrombosis and Haemostasis.Encyklopedie osobností České a Slovenské republiky. [London]: BPH - British Publishing House, ©-2017, V./2017. ISBN 9781912100996.

 Zamestnania 
 19781980 – Klinika hematológie a transfuziológie, Fakultná nemocnica v Bratislave – samostatne pracujúca lekárka
 19801984 – I. interná klinika, Fakultná nemocnica v Bratislave – sekundárna lekárka,
 19842008 – I. interná klinika, LF UK v Bratislave – VŠ učiteľ, 19952002 zástupkyňa prednostu, 20032007 prednostka I. internej kliniky LFUK a Fakultnej nemocnice s poliklinikou v Bratislave
 20082009 – Vojenská nemocnica v Bratislave, primárka interného oddelenia
 20082010 – Katedra vnútorného lekárstva FZŠŠ SZU – VŠ profesor
 20102015 – Centrum hemostázy a trombózy, HEMO MEDIKA Bratislava s.r.o., odborná garantka a vedúca centra, zakladateľka a spolumajiteľka
 20152019 – I. interná klinika Slovenská zdravotnícka univerzita (SZU) a UNB, Bratislava, lekár – špecialista
 20152019 – LF SZU – VŠ profesor v odbore vnútorné lekárstvo
 20152019 – dekanka Lekárskej fakulty SZU

 Zmeranie vedeckej práce 
Vo vedeckej práci sa zaujímala o zmeny zrážania krvi a protrombotické stavy pri kardiovaskulárnych, onkologických a systémových ochoreniach. Pri rakovine žalúdka preukázala prítomnosť lokálnej prokoagulačnej aktivity v žalúdkovej šťave (Okrucká, A.; Hromec, A.; Turecký, L.; Ďuriš, I.: Lokale prokoagulatorische und fibrinolytische Aktivität des Magensaftes bei malignen Magentumoren. Z. Klin. Med., Vol.45 č.9(1990) s. 773776., Okrucká, A.: Zmeny hemostázy pri malígnych ochoreniach. Folia Fac.med.Univ.Comenianae Bratisl., Vol.29 č.2(1991) s. 992.). Z kardiovaskulárnych ochorení sa venovala najmä vzťahu medzi artériovou hypertenziou a hemostázou, ako aj antitrombotickým vlastnostiam rôznych antihypertenzív.

V rámci riešenia výskumných úloh lekárskeho a farmaceutického výskumu v rezortoch zdravotníctva a školstva sa zamerala na 1) zmeny hemostázy a trombembolické komplikácie pri rakovine žalúdka, prekancerózach a zápalových ochoreniach čreva, 2) na vplyv rôznych antihypertenzív (betablokátory, blokátory kalciového kanála, inhibítory enzýmu konvertujúceho angiotenzín, centrálne pôsobiace antihypertenzíva) na funkciu endotelu, krvných doštičiek, hemokoaguláciu a fibrinolýzu, na štúdium vlastností antihypertenzív a liečiv pôsobiacich na kardiovaskulárny systém v experimentálnych aj klinických podmienkach.

 Publikácie (výber) 
Viac ako 170 publikácií in extenso (väčšinou prvý autor) v recenzovaných časopisoch.

 Remko, Milan, Remková, Anna, Broer, Ria. A Comparative Study of Molecular Structure, pKa, Lipophilicity, Solubility, Absorption and Polar Surface Area of Some Antiplatelet Drugs. International Journal of Molecular Sciences. 2016; 17(3):388.
 Remková, Anna; Šimková, Iveta; Valkovičová, Tatiana; Kaldarárová, Monika. Platelet abnormalities in adults with severe pulmonary arterial hypertension related to congenital heart defects (Eisenmenger syndrome), Blood Coagulation & Fibrinolysis 2016; 27(8) 925929.
 Remková, Anna; Remko, Milan. Homocysteine and endothelial markers are increased in patients with chronic liver diseases, European Journal of Internal Medicine. 2009; 20(5), 482486.
 Remková, Anna; Milatová, Eva; Fuchsbergerová, Michaela. A severe renal bleeding as a complication of coumarin therapy in Behçet's disease, Blood Coagulation & Fibrinolysis. 2010; 21(5), 487490.
 Remková, Anna; Remko, Milan. The Role of Renin-Angiotensin System in Prothrombotic State in Essential Hypertension. Physiol. Res. 2010; 59, 13-23.
 Remková, Anna, Kratochvíľová, Helena & Ďurina, Juraj. Impact of the therapy by renin–angiotensin system targeting antihypertensive agents perindopril versus telmisartan on prothrombotic state in essential hypertension. J Hum Hypertens 2008; 22, 338345.
 Remková, Anna; Kratochvíľová, Helena. Effect of the angiotensin-converting enzyme inhibitor perindopril on haemostasis in essential hypertension, Blood Coagulation and Fibrinolysis: 2010; 11(7), 641644.
 Remková, Anna, Kováčová, Eva, Prı́kazská, Marianna, Kratochvı́ľová, Helena. Thrombomodulin as a marker of endothelium damage in some clinical conditions, European Journal of Internal Medicine, 2000; 11(2), 79-84.
 Okrucka, Anna, Pechan, Jozef, Kratochvíľova, Helena. Effects of the angiotensin-converting enzyme (ACE) inhibitor perindopril on endothelial and platelet functions in essential hypertension, Platelets, 1998; 9(1), 63-67.

 Knihy (výber) 
17 kapitol v knihách, monografiách a vysokoškolských učebniciach (interná medicína, angiológia, klinická farmakológia, všeobecné lekárstvo)
 REMKOVÁ, Anna a Milan REMKO. Antitrombotiká v klinickej praxi. Bratislava: SAMEDI, 2014. ISBN 9788097082581.
 REMKOVÁ, Anna. Žilová trombóza a pľúcna embólia. Bratislava: SAMEDI, 2013. ISBN 9788097082529.
 REMKOVÁ, Anna. Hypertenzia a hemostáza. [Bratislava]: SAP, 1998. Aktuálne problémy medicíny, zv. 6. ISBN 808890806X.
 REMKOVÁ, Anna a kol. Nízkomolekulové heparíny v prevencii a liečbe trombóz. [Bratislava]: SAP, 2000. ISBN 8088908671.

 Pedagogika 
V rokoch 19842008 pôsobila ako VŠ učiteľ na I. internej klinike LF UK a pedagogicky bola činná vo všetkých formách výučby. Prednášala predmety vnútorné lekárstvo a propedeutika vnútorného lekárstva pre študentov všeobecného lekárstva (v slovenskom aj anglickom programe).

V rokoch 20082010 pôsobila externý VŠ profesor na Katedre vnútorného lekárstva Fakulty zdravotníckych špecializačných štúdií Slovenskej zdravotníckej univerzitu (SZU) v Bratislave, kde prednášala propedeutiku vnútorného lekárstva pre študentov všeobecného lekárstva a vnútorné lekárstvo v rámci špecializačného štúdia v odbore vnútorné lekárstvo.

V rokoch 20152020 pôsobila ako VŠ učiteľ na I. internej klinike LF SZU, kde prednášala predmety vnútorné lekárstvo a propedeutika vnútorného lekárstva pre študentov všeobecného lekárstva (v slovenskom aj anglickom programe) a zubného lekárstva, ako aj v rámci špecializačného štúdia v odbore vnútorné lekárstvo (vrátane spoločného internistického kmeňa).

 Ocenenia 
 1986 – Cena rektora Univerzity Komenského
 1988, 1990 – Cena Hematologickej spoločnosti SLS
 1997 – Cena Vedeckej rady XVI. Kongresu International Society of Thrombosis and Hemostasis, Florencia
 1998 – Dérerova cena SLS za prácu v oblasti internej medicíny
 2003 – Čestné členstvo Slovenskej angiologickej spoločnosti
 2004 – Bronzová medaila LFUK v Bratislave
 2004 – Strieborná medaila Univerzity Komenského
 2004 – Strieborná medaila Slovenskej lekárskej/internistickej spoločnosti
 2004 – Prix de la recherche Servier – Contribution pour la recherche en Cardiologie
 2009 – Čestné členstvo Slovenskej internistickej spoločnosti
 2014 – Zlatá medaila Slovenskej lekárskej/internistickej spoločnosti
 2019 – Čestné členstvo Slovenskej farmaceutickej spoločnosti

 Referencie 

 Literatúra 
 Ďuriš, Ivan. Jubileum prednostky I. internej kliniky LF UK a FN. Vnitřní lékařství 2004; 50(8), s. 642.
 RIEČANSKÝ, Igor. Slovenská kardiológia 1919 – 2015, s. 52 - 53. Bratislava: Herba, 2016. ISBN 9788089631513.
 100 rokov Lekárskej fakulty Univerzity Komenského v Bratislave. Bratislava: Grada Slovakia, spol. s.r.o, 2019, s. 189 - 192. ISBN 9788080900687.
 BLAHOŠ, Jaroslav, OSTATNÍKOVÁ, Daniela a Miriam PEKNÍKOVÁ, eds. Lekárska fakulta: základný kameň Univerzity Komenského 1919-2009 : [90 rokov od založenia Lekárskej fakulty Univerzity Komenského Bratislava. Bratislava: Univerzita Komenského, 2009. ISBN 9788022327107.
 BELLA, Jaroslav, DÚBRAVA, Martin, ed. Univerzita Komenského: 90 rokov vysokoškolského vzdelávania a vedy na Slovensku. Bratislava: Vydavateľstvo UK, 2009. ISBN 9788022326582.
 Čižmárik, Jozef, X. zjazd Slovenskej farmaceutickej spoločnosti. Čes. slov. Farm., 2019; 68, 214

 Externé odkazy 
 Práce Anny Remkovej na Google Scholar
 Diela Anny Remkovej v súbornom katalógu Slovenskej národnej knižnice

Kategória:Slovenskí lekári
Kategória:Slovenskí univerzitní profesori
Kategória:Absolventi Lekárskej fakulty Univerzity Komenského v Bratislave
Kategória:Vyučujúci na Lekárskej fakulte Univerzity Komenského v Bratislave
Kategória:Dekani Lekárskej fakulty Slovenskej zdravotníckej univerzity v Bratislave
Kategória:Osobnosti z Bratislavy